pythainlp/thai-wiki-dataset-v3 huggingface dataset:
ศักดิ์ นานา

ศักดิ์ นานา ชื่อเล่น กีกี้ (8 มกราคม พ.ศ. 2518) เป็นนักดริฟท์รถ นักแข่งรถ นักธุรกิจชาวไทย ได้รับฉายาว่า "ดริฟท์คิงส์ประเทศไทย" ศักดิ์ เกิดและเติบโตในตระกูล "นานา" เริ่มเข้ารับการศึกษาจากโรงเรียนอัสสัมชัญ (AC107) โรงเรียนดอนบอสโก จังหวัดราชบุรี ตามลำดับ และศึกษาต่อระดับอุดมศึกษายังมหาวิทยาลัยออกซฟอร์ด บรู๊ค (Oxford Brookes University) สหราชอาณาจักร จนจบได้วุฒิปริญญาตรีและโทบัณฑิต
ศักดิ์เริ่มทำการแข่งขันในรายการ "ฟอร์ด ฟอร์มูล่า" (Ford Formula) ด้วยรถที่มีเครื่องยนต์ขนาด 1.3 ลิตร และสามารถคว้าอันดับ 3 มาครองได้สำเร็จ หลังจากนั้นมาเมื่อมีเวลาว่าง เขาก็ได้เริ่มเอารถไปฝึกดริฟท์ และเริ่มทำการลงแข่งขันดริฟท์นับตั้งแต่นั้นมาจนถึงปัจจุบัน  ศักดิ์เคยได้รับการจัดอันดับให้เป็น "ดริฟท์คิง" อันดับที่ 5 ของโลกปี 2011 และเคยได้แชมป์ในคลาส จีที4 อีกด้วย
ชีวิตส่วนตัวนับถือศาสนาอิสลาม ปัจจุบันสมรสกับจอมขวัญ ลีละพงศ์ประสุต (จีจี้) อดีตนักแสดงหญิงสถานีวิทยุโทรทัศน์ไทยทีวีสีช่อง 3 โดยมีอายุห่างกันกว่า 19 ปี มีบุตรสาวสองคน คนแรกชื่อมารีอา นานา (12 พฤศจิกายน 2556) และคนที่สองชื่อเอ็มม่า นานา (19 มกราคม 2560)
ศักดิ์ยังเป็นเจ้าของรถหลายคัน เช่น นิสสันซิลเวียเอส 15 ซึ่งเป็นรถที่ศักดิ์ใช้ดริฟท์บ่อยครั้ง ลัมโบร์กีนี อะเวนตาโดร์ และเฟอร์รารี่ เอฟ12เบอร์ลิเนตต้าสีเหลือง
ในปี พ.ศ. 2561 เขาเป็นผู้ถือหุ้นรายใหญ่ อันดับที่ 13 ของ บริษัท ปูนซิเมนต์ไทย จำกัด (มหาชน) 
== อ้างอิง ==
บุคคลจากกรุงเทพมหานคร
ชาวไทยเชื้อสายอินเดีย
มุสลิมชาวไทย
บุคคลจากโรงเรียนอัสสัมชัญ
นักธุรกิจชาวไทย
นักแข่งรถชาวไทย
ข่แข่งรถ
ศิษย์เก่าจากมหาวิทยาลัยออกซฟอร์ดบรุกส์
สกุลนานา
ช็อน ฮย็อน-มู

ช็อน ฮย็อน-มู (; Jun Hyun-moo; 7 พฤศจิกายน ค.ศ. 1977 –) เป็นพิธีกร และอดีตผู้ประกาศข่าวชาวเกาหลีใต้ เขาจบการศึกษาจากโรงเรียนประถมศึกษาย็องโดโซล ก่อนที่จะจบการศึกษาจากมหาวิทยาลัยยนเซอี เขาออกจากสถานีโทรทัศน์เคบีเอส ในปี ค.ศ. 2012
== ผลงานพิธีกร ==
ฮิดเดนซิงเกอร์ 《Hidden Singer》 (jTBC, 2012–ปัจจุบัน)
Good Morning FM (MBC FM4U, 2013–ปัจจุบัน)
I Live Alone (MBC, 2013–ปัจจุบัน)
Non-Summit (jTBC, 2014–ปัจจุบัน)
Brave Writers (E Channel, 2014–ปัจจุบัน)
Problematic Man (TvN, 2015–ปัจจุบัน)
ซาวน่าหรรษา 《Happy Together》 (KBS, 2015–ปัจจุบัน)
== รางวัล ==
2009 เคบีเอสเอนเตอร์เทนเมนต์อะวอดส์: ผู้มาใหม่ยอดเยี่ยมในสาขาวาไรตีโชว์
2011 เคบีเอสเอนเตอร์เทนเมนต์อะวอดส์: Top Entertainer Award (Qualifications of Men)
2013 เอ็มบีซีเอนเตอร์เทนเมนต์อะวอดส์: Excellence Award in Radio (Good Morning FM)
2014 โคเรียนเอนเตอร์เทนเมนต์อาตส์อะวอดส์ครั้งที่ 20: ผู้จัดรายการวิทยุยอดเยี่ยม (Good Morning FM)
2014 22nd Korea Culture and Entertainment Awards: Grand Prize (แทซัง) for MC
2014 เอ็มบีซีเอนเตอร์เทนเมนต์อะวอดส์: รางวัลดีเด่นในสาขาวาไรตี (I Live Alone)
2015 แพ็กซังอาตส์อะวอดส์ ครั้งที่ 51: Best Male Variety Performer (Non-Summit, I Live Alone)
== อ้างอิง ==
== แหล่งข้อมูล ==
บุคคลจากโซล
ผู้เข้าแข่งขันรายการรันนิ่งแมน
ศิลปินสังกัดเอสเอ็มเอนเตอร์เทนเมนต์
ยาคอฟ ทูมาร์คิน

ยาคอฟ ยาน ทูมาร์คิน (יעקב טומרקין) เกิดเมื่อวันที่ 15 กุมภาพันธ์ ค.ศ. 1992 เกิดที่เมืองเชเลียบินสค์ ประเทศรัสเซีย เป็นนักว่ายน้ำชาวอิสราเอล
== อาชีพว่ายน้ำ ==
ในเดือนกรกฎาคม ค.ศ. 2010 ยาคอฟชนะการแข่งขันว่ายน้ำประเภทกรรเชียง 100 เมตร (55.20) และเหรียญทองแดงในการแข่งขันประเภทกรรเชียง 200 เมตร (2:01.14) ในการแข่งขันยูโรเปี้ยน จูเนียร์ สวิมมิ่ง แชมป์เปี้ยนชิพส์
ในเดือนสิงหาคม ค.ศ. 2010 เป็นตัวแทนของการแข่งขันโอลิมปิกเยาวชนฤดูร้อน 2010, เขาได้รับรางวัลรองชนะเลิศ ประเภทชาย กรรเชียง 100 เมตร ด้วยระยะเวลาทั้งสิ้น 55.28 วินาที  และประเภทชาย กรรเชียง 200 เมตร ด้วยระยะเวลา 1:59.39 ด้วยเหตุนี้เขาจึงมีคุณสมบัติที่เป็นตัวแทนในการแข่งขันโอลิมปิกฤดูร้อน 2012 ในกรุงลอนดอน
== อ้างอิง ==
== แหล่งข้อมูลอื่น ==
swimrankings.net bio
The-sports.org bio
บุคคลที่เกิดในปี พ.ศ. 2535
ชาวยิวอิสราเอล
ชาวอิสราเอลเชื้อสายรัสเซีย
บุคคลที่ยังมีชีวิตอยู่
นักกีฬาจากมอสโก
นักว่ายน้ำในโอลิมปิกฤดูร้อน 2012
จูลีโย นัตตา

จูลีโย นัตตา (Giulio Natta; 26 กุมภาพันธ์ ค.ศ. 1903 – 2 พฤษภาคม ค.ศ. 1979) เป็นนักเคมีชาวอิตาลี เกิดที่เมืองอิมเปรียา เป็นบุตรของฟรันเชสโกและเอเลนา (นามสกุลเดิม เครสปี) นัตตา นัตตาเรียนจบด้านวิศวกรรมเคมีจากมหาวิทยาลัยสารพัดช่างมิลาน ระหว่างปี ค.ศ. 1933–1935 นัตตาดำรงตำแหน่งศาสตราจารย์และผู้อำนวยการสถาบันเคมีทั่วไปของมหาวิทยาลัยปาวีอา ต่อมานัตตาไปดำรงตำแหน่งศาสตราจารย์ด้านเคมีฟิสิกส์ที่มหาวิทยาลัยซาปีเยนซาแห่งโรม ระหว่างปี ค.ศ. 1936–1938 นัตตาดำรงตำแหน่งศาสตราจารย์และผู้อำนวยการสถาบันเคมีอุตสาหกรรมของมหาวิทยาลัยสารพัดช่างตูริน และดำรงตำแหน่งหัวหน้าสาขาวิชาวิศวกรรรมเคมีของมหาวิทยาลัยสารพัดช่างมิลาน ขณะทำงานอยู่ที่นั่น นัตตาได้พัฒนางานของคาร์ล ซีกเลอร์ และนำไปสู่การค้นพบตัวเร่งปฏิกิริยาซีกเลอร์–นัตตา (Ziegler–Natta catalyst) ซึ่งใช้ในการสังเคราะห์พอลิเมอร์แอลฟา-โอเลฟิน ผลงานนี้ทำให้นัตตาและซีกเลอร์ได้รับรางวัลโนเบลสาขาเคมีในปี ค.ศ. 1963
ด้านชีวิตส่วนตัว นัตตาแต่งงานกับโรซีตา เบอาตี ทั้งคู่มีบุตรด้วยกัน 2 คน นัตตาเกษียณตัวเองในปี ค.ศ. 1973 และเสียชีวิตที่เมืองแบร์กาโมในปี ค.ศ. 1979
==อ้างอิง==
== แหล่งข้อมูลอื่น ==
Giulio Natta - NNDB.com
นักเคมีชาวอิตาลี
วิศวกรชาวอิตาลี
นักประดิษฐ์ชาวอิตาลี
บุคคลจากแคว้นลีกูเรีย
ผู้ได้รับรางวัลโนเบลสาขาเคมี
ชาวอิตาลีผู้ได้รับรางวัลโนเบล
ศิษย์เก่าจากมหาวิทยาลัยสารพัดช่างมิลาน
บุคคลจากมหาวิทยาลัยปาวีอา
บุคคลจากมหาวิทยาลัยซาปีเยนซาแห่งโรม
บุคคลจากมหาวิทยาลัยสารพัดช่างตูริน
อัลทิเมต สไปเดอร์-แมน

อัลทิเมต สไปเดอร์-แมน (Ultimate Spider-Man) คือ การ์ตูนชุดไอ้แมงมุมอีกรูปแบบหนึ่งที่ได้นำเอาเนื้อเรื่องเดิมกลับมาสร้างใหม่โดยเริ่มต้นเรื่องตั้งแต่ตอนแรกสุดและดำเนินเรื่องให้มีความแตกต่างออกไปจากของเดิมที่เคยสร้างมากว่าทศวรรษ จุดประสงค์หลักของการ์ตูนชุดนี้มุ่งเน้นไปที่การเข้าถึงตัวผู้อ่านใหม่ ๆ และมีอายุน้อย ซึ่งเมื่อได้วางจำหน่ายแล้ว นอกจากจะสร้างผู้อ่านหน้าใหม่ ๆ ได้แล้ว ผู้อ่านเก่า ๆ ของไอ้แมงมุมก็ให้การตอบรับเป็นอย่างดีด้วย
การ์ตูนชุดนี้เป็นการ์ตูนเรื่องหนึ่งที่อยู่ในชุดอัลทิเมต มาร์เวล (Ultimate Marvel) ของมาร์เวลคอมิกส์
ในส่วนของเนื้อเรื่องหลัก การสร้างตัวละคร และฉากของการ์ตูนชุดนี้ ได้มีการดัดแปลงให้มีความทันสมัยมากยิ่งขึ้นเพื่อสะท้อนสภาพชีวิตในปัจจุบันขณะ
ปีเตอร์ ปาร์คเกอร์ หรือไอ้แมงมุม ในชุดนี้ คือเด็กนักเรียนชั้นมัธยมที่ถูกแมงมุมที่ผ่านกระบวนการตัดต่อพันธุกรรมโดยออสบอร์น อินดัสตรี้(ไม่ใช่อาบกัมมันตภาพรังสีเหมือนเนื้อเรื่องดั้งเดิม)กัด
==งานในรูปแบบอื่น==
===ละครทางโทรทัศน์===
สไปเดอร์-แมน เป็นแอนิเมชั่นสไปเดอร์-แมน3มิติที่ออกฉายในปี2003
เดอะ สเปคทาคูล่า สไปเดอร์-แมน เป็นแอนิเมชั่นสไปเดอร์-แมนที่ออกฉายในปี2009
อัลทิเมต สไปเดอร์-แมนเป็นแอนิเมชั่นสไปเดอร์-แมนที่ออกฉายในปี2012ทางช่องดิสนีย์เอ็กซ์ดี
==อ้างอิง==
==แหล่งข้อมูลอื่น==
Ultimate Spider-Man at Marvel.com
Ultimate Spider-Man on DisneyXD
Ultimate Spider-Man on www.spiderfan.org 
An Ultimate Spider-Man cover gallery
Ultimate Spider-Man at Rucomics.info
Spiderman Videos 
การ์ตูนอเมริกัน
ตัวละครมาร์เวลคอมิกส์
ตัวละครจักรวาลอัลทิเมต
สไปเดอร์-แมน
ยอดมนุษย์
เจ้าหน้าที่ชิ.ล์.ด
การ์เมน โกคาร์

การ์เมน โกคาร์ (ชื่อเล่น: กีกี้  1 ธันวาคม พ.ศ. 2525 — ) เป็นอดีตนักกีฬาวอลเลย์บอลหญิงทีมชาติสโลวีเนีย และเป็นผู้เล่นให้ทีมสุพรีม ชลบุรี
== อ้างอิง ==
นักวอลเลย์หญิงชาวสโลวีเนีย
ไฟบ้าน

ไฟบ้าน (main electric) คือแหล่งไฟฟ้าที่ใช้งานทั่วไปกับเครื่องใช้ไฟฟ้าในครัวเรือน ซึ่งกระแสจะจ่ายจากโรงไฟฟ้า ผ่านโครงข่ายสายส่งและสถานีไฟฟ้าย่อย ก่อนจะเข้าสู่บ้านพักอาศัย โดยผู้ใช้สามารถต่อเข้าสู่เครื่องใช้ ด้วยการเสียบปลั๊กของเครื่องใช้เข้ากับเต้ารับในบ้าน
ไฟบ้านในประเทศไทยจะจ่ายเป็นกระแสสลับที่ความถี่ 50 เฮิรตซ์ เป็นคลื่นโค้งsine wave โดยมีแรงดันประมาณ 220 ถึง 240VAC โวลต์RMS, และมีแรงดันโวลต์พีค 311Vp ถึง 339Vp เป็นแรงดันที่สุดยอดโค้งของคลื่น
ส่วนในต่างประเทศจะใช้ความถี่และแรงดันที่แตกต่างกันออกไป เช่น สหรัฐอเมริกาใช้กระแสสลับ 60 เฮิรตซ์ แรงดัน 110 โวลต์ เป็นต้น
สาเหตุที่บางประเทศใช้แรงดันไฟฟ้าไม่เกิน 150 โวลต์เนื่องจาก ลักษณะของโครงข่ายเดิมและโครงข่ายการจ่ายไฟให้ประเทศข้างเคียง รวมทั้งสภาพเศรษฐกิจในพื้นที่ที่ไม่สามารถใช้สายซึ่งมีขนาดของตัวนำใหญ่กว่า จึงปฏิเสธไม่ได้ว่า การใช้ไฟฟ้าแรงดันไม่เกิน 150 โวลต์ เป็นการสร้างความปลอดภัยเพียงอย่างเดียว
พลังงานไฟฟ้า
กัลเลรีอาวิตโตรีโยเอมานูเอเลเซคอนโด

กัลเลรีอาวิตโตรีโยเอมานูเอเลเซคอนโด (Galleria Vittorio Emanuele II) เป็นหนึ่งในศูนย์การค้าที่เก่าแก่ที่สุดในโลก มีลักษณะเป็นทางเดินและอาคารขนาบ 4 ชั้น คลุมด้วยหลังคาทรงโค้ง ตั้งอยู่ในใจกลางเมืองมิลาน ประเทศอิตาลี ศูนย์การค้าแห่งนี้ตั้งชื่อตามพระเจ้าวิตโตรีโอ เอมานูเอเลที่ 2 แห่งอิตาลี กษัตริย์พระองค์แรกของราชอาณาจักรอิตาลี โดยได้รับการออกแบบในปี พ.ศ. 2404 และสร้างโดยจูเซปเป เมนโกนี ในช่วงปี พ.ศ. 2408 ถึงปี พ.ศ. 2420
==สถาปัตยกรรม==
โครงสร้างหลักนั้นประกอบไปด้วยทางเดินที่มีช่องโค้ง 2 ทางเดินซึ่งตัดกันตรงพื้นที่รูปแปดเหลี่ยม โดยตั้งอยู่บนถนนที่เชื่อมระหว่างปียัซซาเดลดูโอโมจนถึงปียัซซาเดลลาสกาลา ถนนนี้ถูกปิดด้วยกระจกและหลังคาที่เป็นเหล็กหล่อซึ่งเป็นการออกแบบทางเดินที่มีช่องโค้งยอดนิยมในคริสต์ศตวรรษที่ 19 ตัวอย่างเช่นเบอร์ลิงตันอาร์เคดในลอนดอน ซึ่งเป็นต้นแบบของศูนย์การค้าที่มีหลังคาเป็นกระจกขนาดใหญ่กว่า เริ่มด้วยกาลรีแซ็ง-อูว์แบร์ในบรัสเซลส์ (เปิดในปี พ.ศ. 2390), เดอะแพสซิจในเซนต์ปีเตอร์สเบิร์ก (เปิดในปี พ.ศ. 2391), กัลเลรีอาอุมแบร์โตปรีโมในเนเปิลส์ (เปิดในปี พ.ศ. 2433) และบูดาเปสต์แกลละรีอา
โดยจุดกึ่งกลางของพื้นที่รูปแปดเหลี่ยมนั้นจะเป็นโดมกระจก ซึ่งกัลเลรีอาของมิลานมีอัตราส่วนที่ใหญ่กว่าศูนย์การค้าที่สร้างก่อนหน้า และเป็นก้าวสำคัญสำหรับวิวัฒนาการการสร้างศูนย์การค้าที่มีหลังคากระจกในยุคใหม่ซึ่งมีกัลเลรีอาแห่งนี้เป็นต้นแบบโดยตรง
บนพื้นตรงกลางของรูปแปดเหลี่ยม มีงานโมเสก 4 ชิ้น ทำเป็นรูปตราอาร์มของเมืองหลวงทั้ง 3 แห่งของราชอาณาจักรอิตาลี (ตูริน, ฟลอเรนซ์, โรม) ส่วนชิ้นที่สี่นั้นก็คือตราอาร์มของเมืองมิลานที่ตั้งของกัลเลรีอาแห่งนี้ มีความเชื่อที่ว่าหากสามารถหมุนตัวด้วยส้นเท้าตรงอวัยวะเพศของวัวกระทิง (ในตราอาร์มของเมืองตูริน) ได้ 3 ครั้ง จะทำให้โชคดี แต่การกระทำนี้ทำให้เกิดความเสียหายกับงานโมเสก
กัลเลรีอานั้นเชื่อมต่อระหว่างสถานที่สำคัญ 2 แห่งของเมืองมิลาน คือ โบสถ์มิลาน (ดูโอโม) และโรงอุปรากรลาสกาลา อย่างไรก็ตาม กัลเลรีอาก็เป็นสถานที่สำคัญแห่งหนึ่งเช่นกัน
== ร้านค้า ==
บ่อยครั้งที่กัลเลรีอานี้ถูกเรียกว่า il salotto di Milano ("เสวนาสโมสรแห่งมิลาน") เนื่องจากมีร้านค้าจำนวนมากและมีความสำคัญในฐานะสถานที่พบปะพูดคุยและรับประทานอาหารค่ำของชาวมิลาน
ในปี พ.ศ. 2555 แมคโดนัลด์ถูกห้ามไม่ให้ต่อสัญญาเช่าพื้นที่ หลังจากได้เปิดร้านมาถึง 20 ปี ทางบริษัทโต้แย้งว่าตนเองเป็นผู้เช่าเพียงรายเดียวที่ไม่ได้รับสิทธิ์ที่จะปฏิเสธการเช่าก่อนสำหรับการให้เช่าครั้งใหม่ และกล่าวว่า การประมูลสาธารณะเพื่อหาผู้เช่ารายใหม่มาแทนนั้น "ไม่เป็นธรรม" แมคโดนัลด์ได้ยื่นฟ้องต่อเมืองมิลานเจ้าของที่และเรียกค่าเสียหาย 24 ล้านยูโร โดยระบุว่าการไม่ยอมต่อสัญญาเช่าทำให้แมคโดนัลด์สูญเสียรายได้ไป 6 ล้านยูโรต่อปี ในช่วง 2-3 ชั่วโมงสุดท้ายที่เปิดทำการ ทางร้านได้บริการอาหารและเครื่องดื่มฟรีแก่ลูกค้า 5,000 ราย หลังจากนั้น พื้นที่ส่วนนั้นถูกแทนที่ด้วยปราดา ร้านค้าแฟชั่นชื่อดัง ซึ่งเป็นร้านแห่งที่ 2 ในกัลเลรีอาด้วย ต่อมาแมคโดนัลด์ได้ถอนคำฟ้องหลังจากได้รับโอกาสให้เปิดร้านใหม่ในพื้นที่ใกล้เคียง
ในปี พ.ศ. 2556 กัลเลรีอาแห่งนี้มีทั้งร้านขายเสื้อผ้าชั้นสูง (haute couture) ร้านเครื่องเพชรพลอย ร้านขายหนังสือและภาพเขียน รวมไปถึงร้านอาหาร ร้านกาแฟ และบาร์ ร้านบางร้านยังเป็นหนึ่งในบรรดาร้านค้าและร้านอาหารที่เก่าแก่ที่สุดของเมืองมิลานด้วย เช่น บิฟฟีคัฟแฟะ (เปิดเมื่อปี พ.ศ. 2410 โดยปาโอโล บิฟฟี พ่อครัวทำขนมที่ทำขนมถวายกษัตริย์), ภัตตาคารซาวานี, บาร์คัมปารีโนอินกัลเลรีอา เป็นต้น
== อ้างอิง ==
สถาปัตยกรรมอิตาลี
สิ่งก่อสร้างในมิลาน
พระเจ้าวิตโตรีโอ เอมานูเอเลที่ 2 แห่งอิตาลี
มาร์เซีย ฟูซีเกอร์

มาร์เซีย ฟูซีเกอร์ (ชื่อเล่น: มาร์ซินญ่า  6 มกราคม พ.ศ. 2529 — ) เป็นนักกีฬาวอลเลย์บอลหญิงชาวบราซิล และเป็นผู้เล่นให้ทีมสุพรีม ชลบุรี
== อ้างอิง ==
นักวอลเลย์หญิงชาวบราซิล
นักกีฬาจากรัฐเซาเปาลู
ดีดี แฮร์ริสัน

ดีดี แฮร์ริสัน (ชื่อเล่น: ดีดี  11 ตุลาคม พ.ศ. 2534 — ) เป็นนักกีฬาวอลเลย์บอลหญิงชาวอเมริกัน และเป็นผู้เล่นให้ทีมสุพรีม ชลบุรี
== อ้างอิง ==
นักวอลเลย์หญิงชาวอเมริกัน
นักกีฬาจากรัฐเทนเนสซี
เดอะพนมเปญโพสต์

เดอะพนมเปญโพสต์ (Khmer&#x3A; ភ្នំពេញបុស្តិ៍) เป็นหนังสือพิมพ์รายวันภาคภาษาอังกฤษ ตีพิมพ์ในพนมเปญ ประเทศประเทศกัมพูชา ก่อตั้งครั้งแรกในปี ค.ศ. 1992 โดย ไมเคิล เฮย์ส และ แคทลีน โอคีฟี เป็นหนังสือพิมพ์ภาษาอังกฤษที่เก่าแก่ที่สุดของประเทศกัมพูชา และจะมีการพิมพ์ในรูปแบบแท็บลอยด์เต็มรูปแบบสี เดอะพนมเปญโพสต์ยังตีพิมพ์เป็นประเภทรายสัปดาห์เรียกว่า 7เดย์ และโพสต์ วีคเอน (ในเดือนกรกฎาคม ค.ศ. 2014)
== ดูเพิ่ม ==
สื่อในประเทศกัมพูชา
== อ้างอิง ==
== แหล่งข้อมูลอื่น ==
Phnom Penh Post - Free access to selected articles, including the Police Blotter.
"Khmer News Aggregator"  - Including phnompenhpost.com and other popular new sources.
หนังสือพิมพ์ภาษาอังกฤษ
ฟาตู ดิอุค

ฟาตู ดิอุค (ชื่อเล่น: ฟาตู; 19 มิถุนายน พ.ศ. 2528 — ) เป็นนักกีฬาวอลเลย์บอลหญิงชาวเซเนกัล เคยเป็นผู้เล่นให้สโมสรวอลเลย์บอลนครนนท์และสโมสรวอลเลย์บอลสุพรีม ชลบุรี ปัจจุบันเล่นให้กับสโมสร คิมช็อนไฮพาส
}}
== รางวัล ==
2016  วีทีวีอินเตอร์เนชันแนลคัพ - "ตัวตบตรงข้ามหัวเสายอดเยี่ยม"
2016-17 ไทยแลนด์ลีก - "ตัวตบตรงข้ามหัวเสายอดเยี่ยม"
2017 ไทยเดนมาร์คซูเปอร์ลีก - "ผู้เล่นทรงคุณค่า"
2017 วอลเลย์บอลหญิงชิงแชมป์สโมสรเอเชีย - "ผู้เล่นทรงคุณค่า"
== อ้างอิง ==
== แหล่งข้อมูลอื่น ==
นักวอลเลย์หญิงชาวเซเนกัล
บุคคลจากดาการ์
ผู้เล่นสโมสรวอลเลย์บอลอาเซอร์เรล บากู
ผู้เล่นสโมสรวอลเลย์บอลนครนนท์
ผู้เล่นสโมสรวอลเลย์บอลสุพรีม ชลบุรี
ผู้เล่นจีเอสคาลเท็กซ์โซลเคไอเอ็กซ์เอ็กซ์
ผู้เล่นคย็องบกคิมช็อนไฮพาส
พรรคพัฒนาจังหวัด

พรรคพัฒนาจังหวัด พรรคการเมืองไทยในอดีตที่ได้ยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 25 พฤศจิกายน พ.ศ. 2517 เป็นลำดับที่ 29/2517 โดยมีนายสฤษดิ์ เพ็ญสุภา เป็นหัวหน้าพรรค นายวิศาล ภัทรประสิทธิ์ และ นายวิรัตน์ ภัทรประสิทธิ์ เป็นรองหัวหน้าพรรคและนายดิเรก เพ็ญสุภา เป็นเลขาธิการพรรค
ใน การเลือกตั้ง 26 มกราคม 2518 พรรคพัฒนาจังหวัดได้ส่งผู้สมัครลงรับเลือกตั้งเป็นครั้งแรกซึ่งเป็นการส่งผู้สมัครเพียงคนเดียวทั้งประเทศ ปรากฏว่าพรรคพัฒนาจังหวัดได้ ส.ส. เข้าสภา คือ วิศาล ภัทรประสิทธิ์ จากจังหวัดพิจิตร
ต่อมาเมื่อ ม.ร.ว. คึกฤทธิ์ ปราโมช นายกรัฐมนตรี และหัวหน้า พรรคกิจสังคม ได้ประกาศยุบสภาทำให้เกิด การเลือกตั้ง 4 เมษายน 2519 ซึ่งทางพรรคพัฒนาจังหวัดก็ได้ส่งผู้สมัครลงรับเลือกตั้งผลปรากฏว่าทางพรรคได้ ส.ส. เข้าสภาทั้งสิ้น 2 คน คือ วิศาล ภัทรประสิทธิ์ และ ยุพา อุดมศักดิ์ จากจังหวัดพิจิตร
== การยุบพรรค ==
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2519 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว แต่พรรคพัฒนาจังหวัด ก็ไม่ได้มีการรื้อฟื้นขึ้นมาดำเนินกิจกรรมต่อเนื่องแต่อย่างใด
== อ้างอิง ==
พรรคการเมืองไทยในอดีต
พรรคการเมืองไทยที่ก่อตั้งเมื่อ พ.ศ. 2517
แบล็กแพนเทอร์

แบล็กแพนเทอร์ (Black Panther) มะปรางผู้ให้ศักติราชช     แห่งประเทศศรีเชียงใหม่
ประวัติการสร้างสรรค์
สแตน ลี และ แจ็ก เคอร์บี ได้สร้างแบล็กแพนเทอร์ซึ่งเป็นตัวละครผิวสีคนแรกของมาร์เวลขี้นมา โดยเขียนเรื่องให้เขาเผชิญหน้ากับแฟนทาสติกโฟร์ด้วยความเข้าใจผิดใน
Fantastic Four ชุดที่ 1 เล่มที่ 52 (กรกฎาคม ค.ศ. 1966) และให้เขาสามารถเอาชนะสมาชิกของแฟนทาสติกโฟร์ได้ทุกคน ตัวจริงของเขา คือ ชัลลา
นักวิทยาศาสตร์อัจฉริยะและผู้ปกครองประเทศวาคานดาในแอฟริกา ซึ่งเป็นประเทศที่ดูเหมือนชนเผ่าธรรมดา แต่แท้จริงแล้วกลับเป็นเพียงฉากบังหน้าซ่อนความเจริญของประเทศไว้
เพื่อไม่ให้ประเทศถูกรุกรานจากคนภายนอก  โดยเรื่องราวต้นกำเนิดของเขานั้นได้ถูกเล่าใน Fantastic Four ฉบับถัดมา
แบล็กแพนเทอร์เป็นตัวละครสมทบในการ์ตูนหลายเรื่องจนกระทั่งเขาได้เปิดซีรีส์ของตัวเองในนิตยสารการ์ตูนล่องไพร Jungle Action เล่มที่ 5 (กรกฎาคม ค.ศ. 1973)
และหลังจากนั้น ดอน แม็คเกรเกอร์ (Don McGregor) ก็ได้เขียนเรื่องยาวชุด Panther's Rage เล่าการผจญภัยของชัลลาที่กลับมาวาคานดา 
โดยซีรีส์ชุดนี้เป็นหนึ่งในเรื่องราวของแบล็กแพนเทอร์ที่มีเสียงตอบรับมากที่สุด
==การปรากฏตัวในสื่ออื่นๆ==
=== ภาพยนตร์ ===
แชดวิก โบสแมน (Chadwick Boseman) รับบทเป็น ที'ชัลลา / แบล็กแพนเทอร์ ในจักรวาลภาพยนตร์มาร์เวล 
โดยในฉบับนี้ ที'ชัลลาเป็นเจ้าชายแห่งประเทศวาคานดาที่รับหน้าที่เป็นแบล็กแพนเทอร์ก่อนที่เขาจะได้ขึ้นเป็นกษัตริย์ เนื่องจากพ่อของเขาซึ่งเป็นกษัตริย์นั้นมีอายุมากเกินกว่าที่จะทำหน้าที่นี้ต่อไป
ในภาพยนตร์ได้แสดงให้เห็นว่าเขามีความเร็ว ความคล่องแคล่ว ความแข็งแรงและความทนทานที่ยอดเยี่ยมเหนือคนทั่วไป โดยมีต้นกำเนิดพลังมาจากสมุนไพรรูปหัวใจเหมือนอย่างในคอมิกส์ 
ปรากฏตัวครั้งแรกในภาพยนตร์เรื่อง  ศึกฮีโร่ระห่ำโลก (พ.ศ. 2559) โดยเป็นหนึ่งในตัวละครที่มีบทบาทโดดเด่น
เป็นตัวละครหลักของภาพยนตร์เรื่อง แบล็ค แพนเธอร์ (พ.ศ. 2561)
เป็นหนึ่งในตัวละครสำคัญของภาพยนตร์เรื่อง  มหาสงครามล้างจักรวาล (พ.ศ. 2561)
==เกร็ดเล็กเกร็ดน้อย==
CNN Money หรือนิตยสาร TIME ได้ประมูลค่าของทรัพย์สินของตัวละครซูเปอร์ฮีโร โดยซูเปอร์ฮีโรที่รวยที่สุดในโลกคือแบล็กแพนเทอร์ เขามีทรัพย์สินคือแร่ไวเบรเนียมหนัก 10,000 ตัน มูลค่า 90,700,000,000 ล้านดอลลาร์สหรัฐ 
==อ้างอิง==
==แหล่งข้อมูลอื่น==
Black Panther at the Marvel Directory
World of Black Heroes: Black Panther-T'challa Biography
 
ยอดมนุษย์แอฟริกา
ยอดมนุษย์อเมริกัน
ซูเปอร์ฮีโร่ในมาร์เวลคอมิกส์
ตัวละครมาร์เวลคอมิกส์
ตัวละครในอเวนเจอร์ส (หนังสือการ์ตูน)
ตัวละครชาวแอฟริกา
ชาววาคานดา
ตัวละครที่เป็นพระมหากษัตริย์
ตัวละครที่เป็นเจ้าชาย
ตัวละครที่เป็นมกุฎราชกุมาร
ตัวละครที่เป็นนักวิทยาศาสตร์
ตัวละครที่เป็นนักล่า
ตัวละครชายในแอนิเมชัน
พรรคพิทักษ์ไทย

พรรคพิทักษ์ไทย พรรคการเมืองไทยในอดีตที่ก่อตั้งขึ้นตาม พระราชบัญญัติพรรคการเมือง พ.ศ. 2517 โดยได้ยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 2 มกราคม 2519 โดยมีจ่าสิบเอก อนันต์ สุขสันต์ เป็นหัวหน้าพรรคและร้อยเอก สมบูรณ์ ไพรินทร์ เป็นเลขาธิการพรรค
ต่อมาเมื่อ ม.ร.ว. คึกฤทธิ์ ปราโมช นายกรัฐมนตรี และหัวหน้า พรรคกิจสังคม ได้ประกาศยุบสภาในวันที่ 12 กุมภาพันธ์ 2519 ทำให้เกิด การเลือกตั้ง 4 เมษายน 2519 พรรคพิทักษ์ไทยจึงได้ส่งผู้สมัครลงรับเลือกตั้งผลปรากฏว่าทางพรรคได้ ส.ส. เข้าสภาเพียง 1 คน คือ จ่าสิบเอก อนันต์ สุขสันต์ หัวหน้าพรรค จาก จังหวัดชัยนาท ซึ่งทางพรรคได้เข้าร่วมเป็นพรรคฝ่ายค้าน
== การยุบพรรค ==
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว
== อ้างอิง ==
พรรคการเมืองไทยในอดีต
พรรคการเมืองไทยที่ก่อตั้งเมื่อ พ.ศ. 2519
เอน

เอน (Eén, één, "หนึ่ง") เป็นสถานีโทรทัศน์สาธารณะของประเทศเบลเยียม ออกอากาศเป็นภาษาดัตช์ มุ่งเน้นรายการประเภทละคร บันเทิง ข่าว และสถานการณ์ปัจจุบันในทำนองเดียวกันกับบีบีซีวันของสหราชอาณาจักร สถานีแห่งนี้เคยเป็นที่รู้จักกันในชื่อ VRT TV1 ก่อนที่จะเปลี่ยนชื่อเป็น "เอน" ดังปัจจุบัน
== การนำเสนอในจอ ==
=== อัตลักษณ์ประจำสถานีตามฤดูกาล ===
หลังจากเปลี่ยนชื่อเป็นสถานีเอนใน พ.ศ. 2548 ได้ปรับใช้อัตลักษณ์ประจำสถานีแตกต่างกัน โดยจะเปลี่ยนสีทุกฤดูกาล แต่แนวคิดถูกยกเลิกเมื่อช่วงต้นปี พ.ศ. 2552
{| border="0" cellpadding="2" cellspacing="1" style="border: 1px solid rgb(170, 170, 170); margin-bottom: 10px;"
! bgcolor="#F9F9F9" height="150px" |
! bgcolor="#F9F9F9" height="150px" |
! bgcolor="#F9F9F9" height="150px" | 
! bgcolor="#F9F9F9" height="150px" | 
! bgcolor="#F9F9F9" height="150px" | 
|-
! bgcolor="#CCCCCC" colspan="1" width="150px" | ฤดูหนาว 2550
! bgcolor="#CCCCCC" colspan="1" width="150px" | ฤดูใบไม้ผลิ 2551
! bgcolor="#CCCCCC" colspan="1" width="150px" | ฤดูร้อน 2551
! bgcolor="#CCCCCC" colspan="1" width="150px" | 2552 - 2558
! bgcolor="#CCCCCC" colspan="1" width="150px" | 2558 - 2562
|}
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของเอน
สถานีโทรทัศน์ในประเทศเบลเยียม
มนุษย์อหังการ

มนุษย์อหังการ (Daredevil) เป็นภาพยนตร์ซูเปอร์ฮีโร่อเมริกันที่ออกฉายในวันที่14 กุมภาพันธ์ ค.ศ. 2003 กำกับและเขียนบทโดยมาร์ก สตีเวน จอห์นสัน นำแสดงโดยเบน แอฟเฟล็ก, เจนนิเฟอร์ การ์เนอร์, ไมเคิล คลาร์ก ดันแคน, โคลิน ฟาร์เรล, Joe Pantoliano, จอน แฟฟโรว์, David Keith
==อ้างอิง==
==แหล่งข้อมูลอื่น==
Daredevil'' at Marvel.com
ภาพยนตร์ที่ออกฉายในปี พ.ศ. 2546
ภาพยนตร์ภาษาอังกฤษ
แดร์เดวิล
ภาพยนตร์อเมริกัน
ภาพยนตร์ที่มีฉากในนครนิวยอร์ก
ภาพยนตร์ที่ถ่ายทำในลอสแอนเจลิส
ภาพยนตร์ซูเปอร์ฮีโร
ภาพยนตร์โดยทเวนตีธ์เซนจูรีฟอกซ์
จอห์น โฮเวิร์ด นอร์ทรอป

จอห์น โฮเวิร์ด นอร์ทรอป (John Howard Northrop; 5 กรกฎาคม ค.ศ. 1891 – 27 พฤษภาคม ค.ศ. 1987) เป็นนักชีวเคมีชาวอเมริกัน เกิดที่เมืองยองเกอส์ เป็นบุตรของนักสัตววิทยา จอห์น ไอเซอาห์ นอร์ทรอปและนักพฤกษศาสตร์ อลิซ ริช นอร์ทรอป บิดาของนอร์ทรอปเสียชีวิตจากเหตุห้องปฏิบัติการระเบิดก่อนนอร์ทรอปเกิดได้สองสัปดาห์ นอร์ทรอปเรียนที่โรงเรียนไฮสกูลยองเกอส์และเรียนต่อด้านเคมีที่มหาวิทยาลัยโคลัมเบีย ในช่วงสงครามโลกครั้งที่หนึ่ง นอร์ทรอปทำงานที่หน่วยการสงครามเคมี โดยช่วยผลิตแอซีโทนและเอทานอลจากวิธีการหมัก ต่อมานอร์ทรอปทำงานที่สถาบันร็อกเกอะเฟลเลอร์เพื่อการวิจัยทางการแพทย์ในนครนิวยอร์ก เขาทำงานอยู่ที่นี่จนกระทั่งเกษียณในปี ค.ศ. 1961
ในปี ค.ศ. 1929 นอร์ทรอปสกัดผลึกเอนไซม์เปปซินและจัดให้อยู่ในกลุ่มโปรตีน ต่อมาในปี ค.ศ. 1938 นอร์ทรอปสกัดผลึกแบคเทริโอเฟจ (ไวรัสที่เกาะแล้วแบ่งตัวภายในตัวแบคทีเรีย) และจัดให้อยู่ในกลุ่มนิวคลีโอโปรตีน หนึ่งปีต่อมา นอร์ทรอปได้รับเหรียญแดเนียล จิโรด์ เอลเลียตจากสถาบันวิทยาศาสตร์แห่งชาติ ในปี ค.ศ. 1946 นอร์ทรอปได้รับรางวัลโนเบลสาขาเคมีร่วมกับเจมส์ บี. ซัมเนอร์และเวนเดล เมเรดิธ สแตนลีย์ สามปีต่อมา นอร์ทรอปได้รับเลือกให้เป็นภาคีสมาชิกสถาบันศิลปะและวิทยาศาสตร์อเมริกัน และดำรงตำแหน่งศาสตราจารย์ด้านวิทยาแบคทีเรียที่มหาวิทยาลัยแคลิฟอร์เนีย เบิร์กลีย์ ภายหลังเขาดำรงตำแหน่งศาสตราจารย์ด้านชีวฟิสิกส์
ด้านชีวิตส่วนตัว นอร์ทรอปแต่งงานกับลูอิส วอล์กเกอร์ในปี ค.ศ. 1917 ทั้งคู่มีบุตรด้วยกัน 2 คน นอร์ทรอปกระทำอัตวินิบาตกรรมในปี ค.ศ. 1987
==อ้างอิง==
== แหล่งข้อมูลอื่น ==
John Howard Northrop - The National Academy of Sciences
John Howard Northrop - Encyclopedia.com
นักวิทยาศาสตร์ชาวอเมริกัน
ผู้ได้รับรางวัลโนเบลสาขาเคมี
ชาวอเมริกันผู้ได้รับรางวัลโนเบล
บุคคลจากรัฐนิวยอร์ก
ผู้ฆ่าตัวตาย
ศิษย์เก่าจากมหาวิทยาลัยโคลัมเบีย
บุคคลจากมหาวิทยาลัยแคลิฟอร์เนีย เบิร์กลีย์
บุคคลจากมหาวิทยาลัยโคลัมเบีย
บุคคลจากมหาวิทยาลัยร็อกเกอะเฟลเลอร์
สภาผู้แทนราษฎรพม่า

สภาผู้แทนราษฎรพม่า (ပြည်သူ့ လွှတ်တော်,  Pyithu Hluttaw) เป็นสภาล่างในรัฐสภาแห่งสหภาพ สภานิติบัญญัติระบบสองสภาของประเทศพม่า ซึ่งประกอบด้วยสมาชิก 440 คนในจำนวนนี้ 330 คนได้รับการเลือกตั้งโดยตรงและ 110 คนได้รับการแต่งตั้งจากกองทัพพม่า หลังจากการเลือกตั้งทั่วไป พ.ศ. 2553 ฉ่วย มาน ได้รับเลือกตั้งเป็นประธานสภาผู้แทนราษฎรคนแรก  การเลือกตั้งของปิตู ฮลุตตอว์ครั้งล่าสุด ถูกจัดขึ้นในเดือนพฤศจิกายน พ.ศ. 2558 ในการประชุมครั้งแรกในวันที่ 1 กุมภาพันธ์ พ.ศ. 2559 วิน มยินต์และทคุน มยัตได้รับการเลือกตั้งเป็นประธานและรองประธานปิตู ฮลุตตอว์ สภาผู้แทนราษฎรพม่าถูกยุบหลังรัฐประหารเมื่อวันที่ 1 กุมภาพันธ์ พ.ศ. 2564
==อ้างอิง==
ประวัติศาสตร์พม่า
รัฐบาลพม่า
ม
การส่งผู้ร้ายข้ามแดน

การส่งผู้ร้ายข้ามแดน (extradition) เป็นกระบวนการอย่างเป็นทางการซึ่งประเทศหนึ่งส่งส่งตัวผู้ต้องสงสัยหรือผู้ต้องโทษไปประเทศอื่น การส่งผู้ร้ายข้ามแดนปกติมีสนธิสัญญาระหว่างประเทศวางระเบียบ เมื่อกฎหมายบังคับให้ส่งผู้ร้ายข้ามแดน เช่น ในระหว่างเขตอำนาจต่ำกว่าชาติ มโนทัศน์นี้ทั่วไปอาจรู้จักว่า การส่งผู้ร้ายข้ามรัฐ (rendition) เป็นกลไกโบราณ สืบย้อนไปถึงศตวรรษที่ 13 ก่อนคริสตกาล เมื่อฟาโรห์อียิปต์ แรเมซีสที่ 2 ทรงเจรจาสนธิสัญญาการส่งผู้ร้ายข้ามแดนกับพระมหากษัตริย์ฮิตไทต์ ฮัททูซิลีที่ 3
รัฐเอกราช (รัฐที่ขอ) ตรงแบบยื่นคำขออย่างเป็นทางการต่อรัฐเอกราชอีกรัฐหนึ่ง (รัฐที่ถูกขอ) ผ่านกระบวนการส่งผู้ร้ายข้ามแดน หากพบผู้หลบหนีคดีอาญาในดินแดนขอรัฐที่ถูกขอ แล้วรัฐที่ถูกขออาจจับกุมผู้หลบหนีคดีอาญาและทำให้ผู้นั้นอยู่ใต้บังคับแห่งกระบวนการส่งผู้ร้ายข้ามแดน กระบวนการส่งผู้ร้ายข้ามแดนที่จะใช้กับผู้หลบหนีคดีอาญานั้นขึ้นอยู่กับกฎหมายและการปฏิบัติของรัฐที่ถูกขอ
คำสั่งศาล
กฎหมายอาญา
 
กฎหมายระหว่างประเทศ
รายชื่อแม่น้ำของบูร์กินาฟาโซ

รายชื่อต่อไปนี้เป็นแม่น้ำที่ไหลในประเทศบูร์กินาฟาโซ บูร์กินาฟาโซมีแม่น้ำสายหลักสามสายได้แก่แบล็ควอลต้า, เรดวอลต้า และแม่น้ำไวท์วอลต้า
== A ==
แม่น้ำอะตาโกรา
== B ==

Banifing
แม่น้ำBéli
แบล็ควอลต้า
== K ==
แม่น้ำKomoé
== O ==
แม่น้ำOti
== R ==
เรดวอลต้า
== S ==
แม่น้ำเซอร์บา
== T ==
แม่น้ำTapoa
== V ==
แม่น้ำวอลต้า
== W ==
ไวท์วอลต้า
== อ้างอิง ==
ประเทศบูร์กินาฟาโซ
รายชื่อแม่น้ำของยูกันดา

รายชื่อต่อไปนี้เป็นรายชื่อแม่น้ำและลำธารในประเทศยูกันดา
== A ==
แม่น้ำAchwa
== K ==
แม่น้ำKabi - แม่น้ำKager - แม่น้ำKatonga - แม่น้ำKazinga Channel - แม่น้ำKidepo
== L ==
แม่น้ำLamia - แม่น้ำLugogo
== M ==
แม่น้ำMayanja
== N ==
แม่น้ำไนล์ - แม่น้ำNkusi
== O ==
แม่น้ำOkot - แม่น้ำOra
== P ==
แม่น้ำPager
== S ==
แม่น้ำSemliki - แม่น้ำSuam - แม่น้ำSezibwa
== V ==
Victoria Nile
== W ==
White Nile
ประเทศยูกันดา